Komisjoni määrus (EÜ) nr 2184/97,

3. november 1997,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1624/97, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane ette näha, et siduva tariifiinformatsiooni saaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. november 1997

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 224, 14.8.1997, lk 16.

[3] EÜT L 302, 19.10.1992, lk 1.

--------------------------------------------------

LISA

Kirjeldus | Klassifikatsioon (CN-kood) | Põhjendus |

1 | 2 | 3 |

1.Jaemüügiks pakendatud ühekordseks kasutuseks ettenähtud grillahi, mis koosneb järgmisest:alumiiniumalus (kaal 35 g),terastraadist rest ja tugihark (kaal 105 g),söebriketid jakolm lõkketikku. | 73211300 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3b ja 6 sätetega ning CN-koodide 7321 ja 73211300 sõnastusega. |

2.Videokonverentsisüsteem, mis koosneb järgmistest kaabli abil ühendatud osadest:sisseehitatud valjuhäälditega värvimonitor,monitorialuseks ettenähtud kapp, mis sisaldab sideelektroonikat,juhtimis- ja suumifunktsiooniga videokaamera,telefoni numbriklaviatuur (sisseehitatud mikrofoniga), millega ühtlasi juhitakse süsteemi. | 85171910 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkusega 4 ning CN-koodide 8517, 851719 ja 85171910 sõnastusega. |

3.Multifunktsionaalne faks, mis koosneb peamiselt järgmistest osadest:modem,skanner,trükiseadis.Seade toimib iseseisvalt (fakside saatmine või vastuvõtmine) või koos arvutiga (printeri, skanneri või faksina).Seadmel on ka iseseisvalt kasutatav dokumentide paljundamise funktsioon (2-3 lehekülge minutis). | 85172100 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkusega 3 ning CN-koodide 8517 ja 85172100 sõnastusega. Side(faksi)funktsioon on selle seadme põhifunktsioon. |

4.Komplektidena jaemüügiks pakendatud tooted, mille abil automaatne andmetöötlusseade saab täita videotelefoni funktsiooni. Komplekt koosneb: | | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3b ja 6 sätetega, grupi 85 märkusega 6 ning CN-koodide 8517, 851750, 85175090, 8524, 852491 ja 85249110 sõnastusega. Punktis a nimetatud nelja osa klassifikatsioon määratakse kindlaks asjaoluga, et komplekti põhiolemus tuleneb sideseadmest (heliüksus ja sidekaart). Vastavalt grupi 85 märkusele 6 tuleb disketid klassifitseerida eraldi. |

a)järgmisest neljast osast:telefonitoruga heliüksus,sidekaart,arvutiga ühendatav videokaamera,võrguühendus; | 85175090 |

b)kaks disketti videotelefoni kasutamise tarkvaraga. | 85249110 |

5.Lameekraani (vedelkristallseadme) abil toimiv projektor, mida kasutatakse nii otse automaatsest andmetöötlusmasinast saadavate andmete (näiteks teksti, graafika) kui ka videofotoaparaatidest ja teistest videokaameratest, videosalvestus- või taasesitusseadmetest, teleritest jm saadavate stoppkaadrite või liikuvate kujutiste värviprojektsiooniks.Seadmes on valjuhääldid. | 85283005 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3c ja 6 sätetega ning CN-koodide 8528, 852830 ja 85283005 sõnastusega. |

6.Karusriidest valmistatud täistopitud umbes 30 cm kõrgune koera kujutav toode.Tootel on püsivalt külgeliimitud jõuluvanamüts ja kaelas punane tekstiillint, mis on kaunistatud trükitud tähtede ja jõulusaabastega.Toote sees on patareitoitel töötav muusikamoodul, mis koera käpale vajutamisel mängib jõululaulu. Samal ajal vilgub koera rinnas olev südamekujuline punane lamp ja koera lõuad liiguvad.(Vt foto) | 95034100 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9503 ja 95034100 sõnastusega. Toodet võib kasutada mänguasjana ükskõik millisel aastaajal. Kuigi tootel on teatavaid jõuludega seotud tunnusjooni, ei ole sellel rubriigi 9505 pühadeks mõeldud toodete omadusi. |

7.Mitteinimolendit (robotit) kujutav plastmassmänguasi.Selles on patareitoitel töötav mootor, mis võimaldab robotil liikuda ja käsi liigutada. | 95034930 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9503, 950349 ja 95034930 sõnastusega. |

8.Jaemüügiks pakendatud komplekt, mis koosneb tekstiilmaterjalist valmistatud hiirt kujutavast tootest, kuuest puitkuubikust, millel on tähed A, B, C, X, Y ja Z, ning laste papp-pildiraamatust. | 95037000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9503 ja 95037000 sõnastusega. Toode kuulub komplektide hulka, mida on kirjeldatud harmoneeritud süsteemi selgitavates märkustes rubriigile 950370. |

9.Kaitsva pappkaanega plastmassist pilditahvel (ligikaudu 29 x 22 cm).Loomakujutistega pilditahvel on kinnitatud kaane paremale siseküljele. Selles on patareitoitel töötav elektrooniline moodul, vajutusnupud loomakujutiste all, sisselülitusnupp ja valjuhääldi.Nuppudele vajutamisega käivitatakse moodul, mis esitab peamiselt salvestatud kõneteksti ja ainult mõne takti muusikat.Kaane vasakul siseküljel on tühjade lehekülgedega vihik. | 95039032 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3b ja 6 sätetega ning CN-koodide 9503, 950390 ja 95039032 sõnastusega. Pilditahvel määrab kindlaks toote kui mänguasja põhiolemuse. Kaas on üksnes kaitseks. |

+++++ TIFF +++++

|

--------------------------------------------------